
AVG Village: Μία πρωτοποριακή κατοικία στην Αντίπαρο από την PAROSTEC
Η κορυφαία κατασκευαστική εταιρεία PAROSTEC ολοκλήρωσε, πρόσφατα, με επιτυχία το AVG Village, μία μοναδική κατοικία στην Αντίπαρο, που επαναπροσδιορίζει τα πρότυπα της σύγχρονης αρχιτεκτονικής στις Κυκλάδες. Με σεβασμό στο φυσικό περιβάλλον και την κυκλαδίτικη αισθητική, το συγκεκριμένο έργο ενσωματώνει κορυφαία βιώσιμα χαρακτηριστικά και πολυτελείς ανέσεις.

Πρόκειται για ένα ολοκληρωμένο συγκρότημα με μαγευτική θέα και προσεκτικά σχεδιασμένους εσωτερικούς και εξωτερικούς χώρους, που ανταποκρίνονται στις ανάγκες της σύγχρονης οικογένειας, καλύπτοντας υψηλά πρότυπα φιλοξενίας. Το AVG Village αποτελείται από την κύρια κατοικία που διαθέτει ισόγειο, υπόγειο και έναν όροφο, καθώς και δύο υπόσκαφες κατοικίες, οι οποίες λειτουργούν ως ξενώνες. Η μία βρίσκεται στη στάθμη του ισογείου και η δεύτερη στη στάθμη του 1ου ορόφου.

Το συγκρότημα διαθέτει: cinema room, staff room, guest wc, laundry και αποθήκη, κουζίνα, τραπεζαρία, γραφείο, ένα master bedroom, 5 κρεβατοκάμαρες και 5 μπάνια. Ενώ στον εξωτερικό χώρο του σπιτιού υπάρχει κουζίνα, BBQ, φούρνος αερίου, πισίνα, αμφιθέατρο, εξωτερικό μπάνιο και ντους.

Βιώσιμα χαρακτηριστικά

Το AVG Village πρωτοπορεί στην ενσωμάτωση βιώσιμων πρακτικών και τεχνολογιών, διαθέτοντας τα εξής χαρακτηριστικά:

· Κατασκευή από ytong, εξασφαλίζοντας θερμομόνωση και ενεργειακή απόδοση.

· Εγκατάσταση φωτοβολταϊκών και μπαταριών για ενεργειακή αυτονομία.

· Ηλιακά πάνελ και προηγμένα συστήματα διαχείρισης ενέργειας μέσω αυτοματισμών.

· Σύστημα αντίστροφης όσμωσης και γεώτρηση για την κάλυψη των υδάτινων αναγκών.

· Υψηλής ποιότητας κουφώματα για εξοικονόμηση ενέργειας και ενίσχυση της μόνωσης.

Αναφερόμενοι στην ολοκλήρωση του νέου έργου, οι Γιώργος Καγγέλης και Γιώργος Οικονομόπουλος, co-founders της PAROSTEC δήλωσαν σχετικά, “Το AVG Village είναι ένα ακόμη έργο-ορόσημο για την εταιρεία μας. Ενσωματώνοντας βιώσιμες τεχνολογίες και μοντέρνο σχεδιασμό, δημιουργήσαμε ένα χώρο που προσφέρει μοναδική εμπειρία διαβίωσης, σε απόλυτη αρμονία με το περιβάλλον της Αντιπάρου. Η ολοκλήρωση του συγκεκριμένου συγκροτήματος ενισχύει τη δέσμευση της PAROSTEC για την υλοποίηση έργων που προάγουν την ποιότητα ζωής, την καινοτομία και τη βιώσιμη ανάπτυξη”.
Πληροφορίες για την PAROSTEC
Η ελληνική κατασκευαστική εταιρεία PAROSTEC (www.parostec.gr), πρωταγωνιστεί στις Κυκλάδες από το 1990, έχοντας κατασκευάσει περισσότερες από 160 πολυτελείς βίλες και ξενοδοχεία υψηλών προδιαγραφών στην Πάρο και στην Αντίπαρο. Ενώ τα τελευταία χρόνια δραστηριοποιείται και στην Αθήνα. Η εταιρεία αναλαμβάνει απαιτητικά έργα σε οποιαδήποτε κλίμακα, που απαιτούν βαθιά κατανόηση σχεδιασμού, αισθητικής και δεξιοτεχνίας. Την τελευταία δεκαετία, τη διοίκηση έχουν αναλάβει ο Γιώργος Οικονομόπουλος και ο Γιώργος Καγγέλης, που αποτελούν τη 2η γενιά της οικογενειακής επιχείρησης. Η PAROSTEC διαθέτει γραφεία σε Πάρο, Αντίπαρο και Αθήνα και ο αριθμός των εργαζομένων ξεπερνά τα 50 άτομα. Στο πελατολόγιό της συμπεριλαμβάνονται εφοπλιστές, CEOs πολυεθνικών και αστέρες του Hollywood από τη Γαλλία, την Αγγλία, την Ελβετία, το Βέλγιο, τη Γερμανία, το Ισραήλ και την Ελλάδα. Έχει συνεργαστεί με τα πιο σημαντικά αρχιτεκτονικά γραφεία της Ελλάδας, αλλά και του εξωτερικού: DECA architecture, Nikos Valsamakis, 4K Architects/Decavalas, Agiostratitis, Rizos Architects, BLOCK722 Αrchitects+, Tessera Architects, Ese Studio,ISV Architects, Studio Seilern Architects, Tala Mikdashi κ.α.. Στους στρατηγικούς στόχους της εταιρείας, τα επόμενα χρόνια, είναι η κατασκευή περισσότερων κτιρίων με χαμηλό ενεργειακό αποτύπωμα και η επέκτασή της εκτός συνόρων. 

